CELEX: 61997CJ0385
Language: fi
Date: 1998-10-15
Title: Yhteisöjen tuomioistuimen tuomio (kuudes jaosto) 15 päivänä lokakuuta 1998. # Euroopan yhteisöjen komissio vastaan Helleenien tasavalta. # Jäsenyysvelvoitteiden noudattamatta jättäminen - Direktiivit 93/118/EY ja 94/59/EY - Direktiivin määräajassa tapahtuvan täytäntöönpanon laiminlyönti. # Asia C-385/97.

Avis juridique important

|

61997J0385

Yhteisöjen tuomioistuimen tuomio (kuudes jaosto) 15 päivänä lokakuuta 1998.  -  Euroopan yhteisöjen komissio vastaan Helleenien tasavalta.  -  Jäsenyysvelvoitteiden noudattamatta jättäminen - Direktiivit 93/118/EY ja 94/59/EY - Direktiivin määräajassa tapahtuvan täytäntöönpanon laiminlyönti.  -  Asia C-385/97.  

Oikeustapauskokoelma 1998 sivu I-06115

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

1 Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen, jota ei ole kiistetty(EY:n perustamissopimuksen 169 artikla) 2 Oikeudenkäyntimenettely - Oikeudenkäyntikulut - Kanteen peruuttaminen, joka on perusteltua vastapuolen menettelyn vuoksi (Yhteisöjen tuomioistuimen työjärjestyksen 69 artiklan 5 kohta)  

Asianosaiset

Asiassa C-385/97,Euroopan yhteisöjen komissio, asiamiehenään oikeudellisen yksikön virkamies Maria Condou Durande, prosessiosoite Luxemburgissa c/o oikeudellisen yksikön virkamies Carlos Gómez de la Cruz, Centre Wagner, Kirchberg, kantajana, vastaan Helleenien tasavalta, asiamiehinään ulkoasiainministeriön Euroopan yhteisöjä koskevia asioita hoitavan erityisosaston oikeudellinen avustaja Nana Dafniou, valtion oikeudellisen neuvoston oikeudellinen neuvonantaja Dimitris Papageorgopoulos ja saman neuvoston oikeudellinen asiamies Foteini Dedousi, prosessiosoite Luxemburgissa Kreikan suurlähetystö, 117 Val Sainte-Croix, vastaajana, "jossa kantaja vaatii yhteisöjen tuomioistuinta toteamaan, että Helleenien tasavalta ei ole noudattanut EY:n perustamissopimuksen ja - tuoreen lihan ja siipikarjanlihan terveystarkastusten ja -valvonnan rahoittamisesta annetun direktiivin 85/73/ETY muuttamisesta 22 päivänä joulukuuta 1993 annetun neuvoston direktiivin 93/118/EY (EYVL L 340, s. 15) ja - kolmansista maista tuotavan siansukuisista kotieläimistä peräisin olevan tuoreen lihan trikiinitutkimuksesta (Trichinelle spiralis) annetun neuvoston direktiivin 77/96/ETY liitteiden muuttamisesta kolmannen kerran 2 päivänä joulukuuta 1994 annetun komission direktiivin 94/59/EY (EYVL L 315, s. 18) mukaisia velvoitteitaan, koska se ei ole antanut säädetyssä määräajassa kyseisten direktiivien noudattamisen edellyttämiä lakeja, asetuksia ja hallinnollisia määräyksiä, YHTEISÖJEN TUOMIOISTUIN (kuudes jaosto), toimien kokoonpanossa: jaoston puheenjohtaja P. J. G. Kapteyn sekä tuomarit G. Hirsch, G. F. Mancini, H. Ragnemalm ja R. Schintgen (esittelevä tuomari), julkisasiamies: P. Léger, kirjaaja: R. Grass, ottaen huomioon esittelevän tuomarin kertomuksen, kuultuaan julkisasiamiehen 25.6.1998 pidetyssä istunnossa esittämän ratkaisuehdotuksen, on antanut seuraavan tuomion  

Tuomion perustelut

1 Euroopan yhteisöjen komissio on nostanut EY:n perustamissopimuksen 169 artiklan nojalla kanteen, joka on saapunut yhteisöjen tuomioistuimeen 11.11.1997 ja jossa yhteisöjen tuomioistuinta vaaditaan toteamaan, että Helleenien tasavalta ei ole noudattanut EY:n perustamissopimuksen ja- tuoreen lihan ja siipikarjanlihan terveystarkastusten ja -valvonnan rahoittamisesta annetun direktiivin 85/73/ETY muuttamisesta 22 päivänä joulukuuta 1993 annetun neuvoston direktiivin 93/118/EY (EYVL L 340, s. 15) ja - kolmansista maista tuotavan siansukuisista kotieläimistä peräisin olevan tuoreen lihan trikiinitutkimuksesta (Trichinelle spiralis) annetun neuvoston direktiivin 77/96/ETY liitteiden muuttamisesta kolmannen kerran 2 päivänä joulukuuta 1994 annetun komission direktiivin 94/59/EY (EYVL L 315, s. 18) mukaisia velvoitteitaan, koska se ei ole antanut säädetyssä määräajassa kyseisten direktiivien noudattamisen edellyttämiä lakeja, asetuksia ja hallinnollisia määräyksiä. 2 Direktiivin 93/118/EY 3 artiklan 1 kohdan ensimmäisen alakohdan mukaan jäsenvaltioiden oli saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1993 liitteessä ja 5 artiklassa esitettyjen vaatimusten osalta ja viimeistään 31 päivänä joulukuuta 1994 muiden säännösten osalta. Saman kohdan kolmannen alakohdan mukaan jäsenvaltioiden oli ilmoitettava antamistaan säännöksistä viipymättä komissiolle. 3 Direktiivin 94/59/EY 2 artiklan ensimmäisen kohdan mukaan jäsenvaltioiden oli saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1995 ja ilmoitettava voimaanpanosta viipymättä komissiolle. 4 Koska komissio ei ollut saanut ilmoitusta siitä, että direktiivit 93/118/EY ja 94/59/EY olisi pantu Kreikan oikeusjärjestyksessä täytäntöön, ja koska sillä ei ollut tiedossaan mitään muutakaan seikkaa, jonka perusteella se olisi voinut päätellä Helleenien tasavallan täyttäneen velvoitteensa, se kehotti 16.5.1995 päivätyllä virallisella huomautuksella Kreikan valtiota esittämään huomautuksensa kahden kuukauden määräajassa. 5 Koska Kreikan viranomaiset eivät vastanneet viralliseen huomautukseen, komissio lähetti 24.9.1996 Helleenien tasavallalle perustellun lausunnon, jossa se kehotti tätä toteuttamaan direktiiveihin 93/118/EY ja 94/59/EY perustuvien velvoitteiden noudattamisen edellyttämät toimenpiteet kahden kuukauden kuluessa perustellun lausunnon tiedoksiantamisesta. 6 Koska perustellun lausunnon johdosta ei ryhdytty toimenpiteisiin, komissio nosti nyt käsiteltävänä olevan kanteen. 7 Vastineensa liitteessä Helleenien tasavalta toimitti "niistä terveysedellytyksistä, jotka kolmansista maista Kreikkaan tuotavan tuoreen lihan ja lihavalmisteiden on täytettävä komission direktiivin 94/59/EY mukaisesti, annetun presidentin asetuksen nro 599/85 säännösten muuttamista ja täydentämistä" koskevan presidentin asetuksen nro 345/97 tekstin; kyseinen teksti julkaistiin Helleenien tasavallan virallisessa lehdessä 25.11.1997. Direktiivin 93/118/EY osalta Helleenien tasavalta on esittänyt, että asiassa toimivaltaisessa maatalousministeriössä oli jo valmisteltu ehdotus presidentin asetukseksi, jolla direktiivi pantaisiin täytäntöön, mutta että koska Euroopan yhteisöjen virallisessa lehdessä julkaistiin direktiivin 85/73/ETY muuttamisesta ja kodifioinnista elävien eläinten ja tiettyjen eläintuotteiden eläinlääkärintarkastusten ja -valvonnan rahoittamisen varmistamiseksi sekä direktiivien 90/675/ETY ja 91/496/ETY muuttamisesta 26 päivänä kesäkuuta 1994 annettu neuvoston direktiivi 96/43/EY (EYVL L 162, s. 1), näytti tarkoituksenmukaiselta täydentää ehdotusta, jotta nämä kaksi direktiiviä voitaisiin panna samanaikaisesti täytäntöön. 8 Yhteisöjen tuomioistuimelle 13.3.1998 jättämässään asiakirjassa komissio luopui direktiivin 94/59/EY täytäntöönpanon laiminlyöntiä koskevasta kanteen osasta ja vaati yhteisöjen tuomioistuimen työjärjestyksen 69 artiklan 5 kohdan mukaisesti, että Helleenien tasavalta velvoitettaisiin korvaamaan oikeudenkäyntikulut. Näin ollen lausunnon antaminen tämän direktiivin siinä säädetyssä määräajassa tapahtuvan täytäntöönpanon laiminlyönnistä raukeaa. 9 Direktiivin 93/118/EY osalta komission nostamaa kannetta on pidettävä perusteltuna, koska direktiiviä ei ole pantu täytäntöön siinä säädetyssä määräajassa. 10 Näin ollen on todettava, että Helleenien tasavalta ei ole noudattanut direktiivin 93/118/EY mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä.  

Päätökset oikeudenkäyntikuluista

Oikeudenkäyntikulut11 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Koska komissio on vaatinut Helleenien tasavallan velvoittamista korvaamaan oikeudenkäyntikulut ja koska Helleenien tasavalta on hävinnyt asian, se on velvoitettava korvaamaan oikeudenkäyntikulut siltä osin kuin kanne koskee direktiiviä 93/118/EY. 12 Yhteisöjen tuomioistuimen työjärjestyksen 69 artiklan 5 kohdan mukaan kanteensa peruuttavan pyynnöstä vastapuoli velvoitetaan korvaamaan oikeudenkäyntikulut, jos se vastapuolen menettelyn vuoksi katsotaan kohtuulliseksi. Direktiivin 94/59/EY kansallisesta täytäntöönpanotoimesta myöhään ilmoittaneen Helleenien tasavallan toiminta huomioon ottaen se on velvoitettava korvaaman oikeudenkäyntikulut siltä osin kuin kanne koskee tätä direktiiviä.  

Päätöksen päätösosa

Näillä perusteillaYHTEISÖJEN TUOMIOISTUIN (kuudes jaosto) on antanut seuraavan tuomiolauselman: 13 Helleenien tasavalta ei ole noudattanut tuoreen lihan ja siipikarjanlihan terveystarkastusten ja -valvonnan rahoittamisesta annetun direktiivin 85/73/ETY muuttamisesta 22 päivänä joulukuuta 1993 annetun neuvoston direktiivin 93/118/EY mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 2) Helleenien tasavalta velvoitetaan korvaamaan oikeudenkäyntikulut.